 Ndị uweojii na ndị na-eme ngagharịiwe.Ndị uweojii kwere nkwa na aka ha ga-akpara ndị na-arụ ala ahụNdị uweojii na Port Hacourt anwụchiela mmadụ abụọ maka ogbugbu a na-egbu ụmụ agbọghọ nụlọ oriri na nkwari na Potakọt.Na nsonso a, a tọgburu opekatampe ụmụagbọghọ asatọ na ndịda Naịjirịa kemgbe ọnwa Julai.Onye na-egbusi ụmụnwanyị na Pọtakọtụ?Nwa agbọghọ ọzọ anwụọla nụlọ oriri na LegọsNotu aka ahụ ndị uweojii kwukwara na akụkọ ụmụ nwaanyị abụọ ọzọ atogburu nụlọoriri abụghị eziokwu.Ha kwuru nke a dịka ụmụnwaanyị mere ngagharị iwe gbasara oke ogbugbu  a na-egbu ụmụ agbọghọbịa nụlọoriri nobodo ahụ.E butela ozu nwa agbọghọ ọzọ na Pọtakọtụ isi obodo Rivas Steeti.Nke a mere na mgbede ụbọchị ụka, abalị iri na ise nke ọnwa Septemba.Egwu ejidela ndị mmadụ na Portharcourt maka nwaagbọghọ ọzọ a tọgburuA tọgbuola nwaagbọghọ ọzọ nụlọndinaNwaagbọghọbịa ọzọ anwụọla nụlọ oriri na nkwari na DeltaỌ bụghị nke mbụ ụdị ihe a na-eme nke ọ na-abụ nke abụọ.Ajụjụ wee bụrụ onye na-anyụ ihe nke a na-esi?Ndị uweojii kwere nkwa na aka ha ga-akpara ndị na-arụ ala ahụIhe gbara gharịị bụ na etu e si gbuo ụmụ agbọghọ ndị ahụ yichara onwe ha.Ọ na-adị ka ọbụ ntọgbu ka a na-atọgbu ha.Ndị uweojii kwuru na a hụrụ akwa e kere nolu ụmụagbọghọ ndị ahụ e ji tọgbuo ha.Mana onwebeghi onye matara onye maọbụ ndị na-akpa arụ a.Chuks Enwonwu, osote onyeisi ndị uweojii na Rivas SteetiỌnụ na-ekwuru ndị uweojii na Rivas Steeti bụ Nnamdi Omoni, gwara BBC na nnyocha pụrụ iche amalitela.Omoni kwuru na ha na-eche na e nwere otu ndị ekperima ndị aka ha dị na ihe ọjọọ a na-eme.O kwuru sị: Anyị anwụchiela mmadụ ole na ole ga-enyere anyị aka na nnyocha anyị na-eme.Mana anyị ma na anyị kwesịrị ịgba mbọ karaịa.Anyị anaghịzi ezu ike maka na ihe a na-ebuetere anyị ihere.Anyị ga-anwụchi ndị ọbụna aka ha dị na igbu ọchụ ndị a.Ụlọ oriri ebe e gburu nwaagbọghọ na Pọtakọọtụ nọnwa ỌgọstBBC kpọtụkwaara onye isi ndị otu jikọrọ ndị nwere ụlọ oriri na nkwarị na Rivas steeti.Aha ya bụ Eugene Nwauzi. O kwuru na ha na gọọmentị na-arụka ọrị ọnụ iji kwụsị oke ogbugbu a.Anyị ga-agba mbọ hụ na ụlọ oriri na nkwari ọbụla nwere ihe ose foto a kpọrọ CCTV.Ndị enweghị ego ịzụta CCTV, anyị ga-enyere ha aka ịgbazite ego nụlọakụ iji zụta ya.Ụmụnwanyị emeela ngagharị iweỌtụtụ otu ụmụnwanyị na Pọtakọtụ mere ngagharị iwe nihi nke a.Otu ndị a gụnyere Rotary Club nke Pọtakọtụ, otu ndị ọkaiwu ụmụnwanyị a kpọrọ Federation of Women Lawyers FIDA, nakwa otu ndị dibịa bekee ụmụnwanyị a kpọrọ Medical Women Association of Nigeria MWAN.Ụmụagbọghọ ụfọdụ mekwara ngagharịiwe nụbọchị Fraịdee.Ha dọrọ ụmụagbọghọ aka na ntị ka ha kpachapụ anya onye ha na-eso.Ngagharịiwe ahụ gakwara nihu nụbọchị Monde.Akụkọ ndị ọzọ ga-amasị gị:A na-atụ anya ụmụ Naịjirịa 319 ọzọ site na Saụt AfrịkaA nụrụ m ụda egbe na ogbunigwe - Nwata akwụkwọKedụ uru Nigeria ga-erite na mbuli ọnụego mmanụ agbịdị?Ihe nkiri ga-amasị gị: 